Η εξέταση του μαθήματος Δομές Δεδομένων θα γίνει την Παρασκευή 28/8 και ώρα 15.00, σύμφωνα με το πρόγραμμα εξετάσεων του Τμήματος. Η εξέταση του μαθήματος θα γίνει εξ’ αποστάσεως μέσω της πλατφόρμας <https://exams.eclass.upatras.gr/> ενώ παράλληλα οι εξεταζόμενοι θα παραμένουν συνδεδέμενοι μέσω skype for business καθόλη την διάρκεια της εξέτασης. Ο τρόπος και οι όροι εξέτασης είναι οι ακόλουθοι:

1. Η συμμετοχή στην εξέταση προϋποθέτει την αποδοχή των όρων συμμετοχής στις εξετάσεις που όρισε η Σύγκλητος του Πανεπιστήμιου Πατρών και οι οποίοι βρίσκονται στον σύνδεσμο <https://exams.eclass.upatras.gr/modules/auth/registration.php> .
2. Οι φοιτητές που θα συμμετάσχουν πρέπει να **επανεγγραφούν** στην πλατφόρμα <https://exams.eclass.upatras.gr/> χρησιμοποιώντας **τον ιδρυματικό τους λογαριασμό και μόνο (δηλαδή λογαριασμό της μορφής <username>@upnet.gr)** μέχρι αυστηρά τις 27/08/2020. Παράκληση: κάνετε την εγγραφή μόνο αν πραγματικά σκοπεύετε να δώσετε το μάθημα. Είναι σημαντικό να γνωρίζουμε με ακρίβεια πόσοι φοιτητές θα συμμετάσχουν στις εξετάσεις.
3. Η έναρξη της εξέτασης θα γίνει την 28/08/2020 στις 15:00 και οι φοιτητές θα πρέπει να έχουν συνδεθεί μέσω skype for business στον σύνδεσμο.

[**https://meet.lync.com/upatrasgr-upatras/alevizos/U99F0DI1**](https://meet.lync.com/upatrasgr-upatras/alevizos/U99F0DI1)

Μετά τις 15:00 μμ κανένας φοιτητής δεν θα γίνει δεκτός για συμμετοχή στις εξετάσεις.

1. Από τις 15:00 και μέχρι τις 15:15 θα γίνει η ταυτοποίηση των εξεταζομένων. Οι επιτηρητές θα ζητήσουν από τους εξεταζόμενους να ανοίξουν την κάμερα και το μικρόφωνο τους και να δείξουν την φοιτητική ή την αστυνομική τους ταυτότητα.

Η κυρίως εξέταση θα γίνει μέσω της εφαρμογής **«Εργασίες»**. Στις 15:15 θα ανεβούν τα θέματα της εξέτασης και οι φοιτητές θα έχουν **2 ώρες και 30 λεπτά** για να γράψουν σύντομα και καθαρά τις απαντήσεις τους σε **δύο το πολύ φύλλα Α4** τα οποία θα πρέπει να έχουν και τ**α δύο στο πάνω μέρος το όνομα και τον ΑΜ τους.** Μετά το πέρας του χρόνου αυτού οι φοιτητές θα πρέπει **να φωτογραφίσουν ή να σκανάρουν τα δύο φύλλα Α4, να τα περιλάβουν σε ένα και μόνο αρχείο (μέσω π.χ. της εφαρμογής zip) το οποίο θα ανεβάσουν στην εφαρμογή «Εργασίες» μέχρι το αργότερο τις 18:00.**

**Συμβουλές:** Υπάρχουν αρκετές ελεύθερες εφαρμογές για σκανάρισμα σελίδων μέσω κινητού τηλεφώνου, όπως π.χ. η Microsoft Lens. Μπορείτε να χρησιμοποιήσετε μία από αυτές ή εναλλακτικά την κάμερα του κινητού τηλεφώνου σας. Σε κάθε περίπτωση ρυθμίστε τον σκάνερ ή την κάμερα του κινητού για ασπρόμαυρη φωτογραφία και την ανάλυση σχετικά χαμηλά ώστε να προκύψουν μικρά σε μέγεθος αρχεία. Πάντως **η ευκρίνεια των αντιγράφων** είναι το πρώτο ζητούμενο, οπότε φροντίστε να έχετε δίπλα σας ένα καλό φωτιστικό και φροντίστε για το σωστό καδράρισμα των εικόνων. Είναι σημαντικό να κάνετε αρκετές δοκιμές **όλων** των βημάτων της διαδικασίας αρκετές μέρες πριν ώστε να μπορείτε να κάνετε τα απαραίτητα βήματα γρήγορα. Επειδή η ίδια διαδικασία θα επαναληφθεί στα περισσότερα μαθήματα, η απόκτηση ευχέρειας μέσω δοκιμών θα σας είναι χρήσιμη γενικότερα.